# Apache

### Wikipedia

Apache HTTP Server on avoimeen lähdekoodiin perustuva HTTP-palvelinohjelma. Apachen HTTP-palvelin on Apache Software Foundationin tunnetuin tuote. Muita säätiön projekteja ovat mm. Apache Ant, Apache SpamAssassin, Apache Tomcat ja lukuisat XML-kieleen liittyvät projektit.

## [muokkaa] Yleistä

Apachen HTTP-palvelin on saatavilla Unixille (BSD:t, Linux), Windowsille ja useille muille käyttöjärjestelmille, lisäksi se on integroitu Mac OS X -käyttöjärjestelmään. Sen kehitys alkoi NCSA:n httpd-palvelinohjelmasta. Alkujaan Apache oli vain joukko päivityksiä ja korjauksia NCSA:n palvelimeen, mutta version 2.0 myötä se kirjoitettiin kokonaan uudelleen. Yleinen väite on, että Apachen nimi olisi väännös ilmaisusta "a patchy server" (paikattu palvelin), mutta nykyisen kiistetyn virallisen selityksen mukaan nimi on aina tullut Apassi-intiaaniheimosta.

Pelkkä Apache tukee ainoastaan staattisten tiedostojen jakamista HTTP-protokollan yli. Apachen ydintä voidaan täydentää useilla moduleilla, jotka mahdollistavat palvelimen räätälöinnin omia tarpeita vastaavaksi. Osa moduleista tulee ohjelmiston mukana, osa on muiden tahojen tekemiä. Mukana tulevia moduleita ovat mm. mod_cgi, joka mahdollistaa ulkoisten ohjelmien ajamisen CGI-ympäristössä, ja mod_rewrite, joka mahdollistaa erittäin monipuolisen URIen manipuloinnin. Ulkopuolisia moduleja ovat mm. mod_perl [1], joka integroi Perl-tulkin palvelimeen ja nopeuttaa täten Perl-kielellä kirjoitettujen skriptien suorittamista, ja mod_log_mysql, joka mahdollistaa lokien tallentamisen MySQL-tietokantaan.

Vuoden 1996 huhtikuusta lähtien Apache on ollut Internetin suosituin HTTP-palvelin. Netcraftin tutkimuksen mukaan Apachella on 63% osuus kaikista palvelimista. Toiseksi suosituin palvelinohjelmisto on Netcraftin mukaan Microsoftin IIS.

## [muokkaa] Versiointi

Apachen versio 2.2.0 julkaistiin 1. joulukuuta 2005. Koska kaikkia Apachen moduleita ja niiden päällä toimivia ohjelmistoja ei ole vielä päivitetty, Apachen versioita 2.0 ja 1.3 käytetään kuitenkin vielä laajalti ja niihin julkaistaan tietoturvapäivityksiä.

Apache käyttää versionumerojärjestelmää, jota Linux-ydin ennen käytti: jos sekundäärinen versionumero on pariton, on kyseessä kehitys- ja testiversio, jossa saattaa olla testaamattomia ja toimimattomia ominaisuuksia, ja jos numero on parillinen, on kyseessä vakaa, tuotantokäyttöön tarkoitettu versio.

## [muokkaa] Katso myös

- .htaccess - Apachen hakemistokohtainen asetustiedosto

## [muokkaa] Aiheesta muualla

- Apachen kotisivut
- Apache Week
- Slashdot.orgin Apache-osio

Haettu osoitteesta http://fi.wikipedia.org../../../a/p/a/Apache.html

Luokat: Vapaa ohjelmisto | Linux-ohjelmat | Windows-ohjelmat

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Bahasa Indonesia
- Bosanski
- Български
- Català
- Česky
- Dansk
- Deutsch
- English
- Español
- فارسی
- Français
- 한국어
- Hrvatski
- Interlingua
- Italiano
- עברית
- Nederlands
- 日本語
- Norsk (bokmål)
- Norsk (nynorsk)
- Polski
- Português
- Русский
- Slovenščina
- Svenska
- தமிழ்
- Українська
- 中文